**-สำเนาคู่ฉบับ-**



ที่ มท ๐๘๐๘.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กรกฎาคม 256๔

เรื่อง การรายงานข้อมูลหนี้ขององค์กรปกครองส่วนท้องถิ่น ภายใต้กฎหมายว่าด้วยวินัยการเงินการคลัง  
ของรัฐและระเบียบที่เกี่ยวข้อง

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนมาก ที่ มท ๐๘๐๘.๓/ว ๑๕๖ ลงวันที่ ๑๔ มกราคม ๒๕๖๒

สิ่งที่ส่งมาด้วย คู่มือการบันทึกข้อมูลเกี่ยวกับหนี้ขององค์กรปกครองส่วนท้องถิ่น จำนวน ๑ ชุด

ตามที่กรมส่งเสริมการปกครองท้องถิ่นได้แจ้งจังหวัดเพื่อแจ้งให้องค์กรปกครองส่วนท้องถิ่น (องค์การบริหารส่วนจังหวัด เทศบาล และเมืองพัทยา) บันทึกข้อมูลการกู้เงินและสถานะหนี้คงค้างในระบบข้อมูลกลางองค์กรปกครองส่วนท้องถิ่น (INFO ระบบเดิม) เป็นรายไตรมาส และรายงานข้อมูลเกี่ยวกับหนี้ขององค์กรปกครองส่วนท้องถิ่นตามแบบรายงานที่สำนักงานบริหารหนี้สาธารณะกำหนด ส่งให้สำนักงานบริหารหนี้สาธารณะ ความละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นได้ปรับปรุงระบบข้อมูลกลางองค์กรปกครองส่วนท้องถิ่น (INFO ระบบเดิม) โดยโอนย้ายข้อมูลเกี่ยวกับรายงานการกู้เงินและสถานะหนี้คงค้างขององค์กรปกครอง  
ส่วนท้องถิ่น ไปไว้ในระบบข้อมูลกลางองค์กรปกครองส่วนท้องถิ่น (INFO ระบบใหม่) ด้านที่ ๖ การจัดการภายในและธรรมาภิบาล เมนู ข้อมูลเกี่ยวกับหนี้ขององค์กรปกครองส่วนท้องถิ่น ประกอบกับองค์การบริหารส่วนตำบลที่มีการกู้เงินและไม่ได้กู้เงินจะต้องเริ่มรายงานการกู้เงินและสถานะหนี้คงค้างเป็นครั้งแรกในระบบข้อมูลกลางองค์กรปกครองส่วนท้องถิ่น (INFO ระบบใหม่) เนื่องจากองค์การบริหารส่วนตำบลสามารถกู้เงินได้ตามระเบียบกระทรวงมหาดไทยว่าด้วยการกู้เงินขององค์การบริหารส่วนตำบล พ.ศ. ๒๕๖๓ ดังนั้น   
เพื่อให้การรายงานข้อมูลเกี่ยวกับหนี้ขององค์กรปกครองส่วนท้องถิ่นเป็นไปด้วยความเรียบร้อย ถูกต้อง   
จึงให้ยกเลิกหนังสือที่อ้างถึง และขอให้จังหวัดแจ้งองค์กรปกครองส่วนท้องถิ่นดำเนินการ ดังนี้

๑. ให้องค์กรปกครองส่วนท้องถิ่นบันทึกข้อมูลการกู้เงินและสถานะหนี้คงค้างในระบบข้อมูลกลางองค์กรปกครองส่วนท้องถิ่น ผ่านเว็บไซต์ http://info.dla.go.thดระบบข้อมูลกลางองค์กรปกครอง  
ส่วนท้องถิ่น (INFO ระบบใหม่) ตามคู่มือการบันทึกข้อมูลเกี่ยวกับหนี้ขององค์กรปกครองส่วนท้องถิ่น   
รายละเอียดปรากฏตามสิ่งที่ส่งมาด้วย

๒. กรณีองค์การบริหารส่วนจังหวัด เทศบาล และเมืองพัทยา ที่มีการกู้เงินและอยู่ระหว่าง  
การชำระหนี้ สามารถบันทึกข้อมูลต่อเนื่องจากไตรมาสล่าสุดที่ได้บันทึกไว้ โดยตรวจสอบ ปรับปรุงข้อมูล  
ให้ถูกต้องและเป็นปัจจุบัน และหากไม่ได้กู้เงินจะต้องบันทึกสถานะไม่ได้กู้เงินให้ครบถ้วนทุกไตรมาส

3. กรณีองค์การบริหารส่วนตำบลที่มีการกู้เงินและทำสัญญากู้เงินเรียบร้อยแล้ว  
ให้บันทึกสถานะกู้เงินพร้อมข้อมูลที่เกี่ยวข้องภายในไตรมาสที่กำหนดทันที และหากไม่ได้กู้เงินจะต้องบันทึกสถานะไม่ได้กู้เงินให้ครบถ้วนทุกไตรมาส

/4. กรณี ...

-2-

๔. กรณีองค์กรปกครองส่วนท้องถิ่นใดมีการทำสัญญากู้เงินเพิ่มเติมในระหว่างปีงบประมาณ ให้บันทึกข้อมูลเพิ่มเติมในระบบข้อมูลกลางองค์กรปกครองส่วนท้องถิ่น (INFO ระบบใหม่) ในไตรมาสถัดไปทันที ทั้งนี้ ให้ตรวจสอบความถูกต้องของข้อมูลก่อนการบันทึกทุกครั้ง โดยกรมส่งเสริมการปกครองท้องถิ่นจะเปิดให้บันทึกข้อมูลในเดือนมกราคม เมษายน กรกฎาคม และตุลาคมของทุกปี

5. องค์กรปกครองส่วนท้องถิ่นสามารถดาวน์โหลดแบบรายงานที่มีข้อมูลจากการบันทึกเรียบร้อยแล้ว โดยเข้าไปที่เมนู รายงานเกี่ยวกับหนี้ขององค์กรปกครองส่วนท้องถิ่น เมนูย่อย รายงานข้อมูล  
การกู้เงินและสถานะหนี้คงค้างขององค์กรปกครองส่วนท้องถิ่น เพื่อเลือกไตรมาสและปีงบประมาณที่ต้องการรายงานผล ซึ่งแบบรายงานจะมีรูปแบบเช่นเดียวกับแบบรายงานของสำนักงานบริหารหนี้สาธารณะ เป็นไฟล์ EXCEL ที่สามารถนำไปปรับแต่งความสวยงามและเพิ่มเติมในส่วนของผู้รายงานได้ตามความเหมาะสม ทั้งนี้ เมื่อองค์กรปกครองส่วนท้องถิ่นส่งแบบรายงานให้สำนักงานบริหารหนี้สาธารณะแล้ว ให้สำเนาหลักฐาน  
ส่งให้สำนักงานส่งเสริมการปกครองท้องถิ่นจังหวัดไว้เป็นหลักฐานด้วย

ทั้งนี้ ให้ท้องถิ่นจังหวัดตรวจติดตาม เร่งรัดให้องค์กรปกครองส่วนท้องถิ่นบันทึกข้อมูลเกี่ยวกับหนี้ในระบบข้อมูลกลางองค์กรปกครองส่วนท้องถิ่น (INFO ระบบใหม่) ให้ถูกต้อง เป็นปัจจุบัน และส่งแบบรายงานให้สำนักงานบริหารหนี้สาธารณะให้ครบถ้วนทุกไตรมาส

จึงเรียนมาเพื่อโปรดทราบ และแจ้งองค์กรปกครองส่วนท้องถิ่นให้ถือปฏิบัติต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร. 0-2241-0755

โทรสาร 0-2241-8898

ผู้ประสานงาน นายผจญ มหันตปัญญ์ โทร. ๐๘-๖๘๒๙-๖๙๖๑



ร.อสถ. ......................................

ผอ.สน.คท. ................................

ผอ.กง.คร. ...………………………...

หน.ฝ. .....………………………….....

หน.ง. …………………………………..

จนท. …………………….……………..

สิ่งที่ส่งมาด้วย